Marianne Sivertsen Næss

Marianne Sivertsen Næss (født 1974) er en norsk politiker (Ap) og skoleleder. Hun er Norges fiskeri- og havminister fra 19. april 2024.

Hun ble innvalgt på Stortinget i 2021. Hun var ordfører i Hammerfest kommune fra 2019 til 2021. Hun var varaordfører fra 2011 til hun overtok som ordfører i 2019.

 Biografi 
Næss har utdannelse innen skoleledelse, prosjektledelse og har mastergrad innen spesialpedagogikk og tilpasset opplæring. Hun har vært seksjonsleder ved Finnmarkssykehuset og rektor ved Hammerfest videregående skole. Hun var varaordfører i to perioder fra 2011 og ordfører fra 2019. Hun har også yrkesbakgrunn fra grunnskole, voksenopplæring og Husbanken. 

Næss har fra 1. september 2016 permisjon fra stillingen som rektor ved Hammerfest videregående skole, og var fra samme tidspunkt varaordfører på full tid.

Høsten 2020 ble hun nominert til 2. plass på Finnmark Arbeiderpartis stortingsliste for stortingsvalget i 2021.Dag Eivind Undheim Larsen: Piken fra prærien – portrettintervju i Klassekampen 7. november 2020

Den 19. april 2024 ble Næss utnevnt til fiskeri- og havminister i Jonas Gahr Støres regjering.

 Stortingskomiteer 
 2021–2022: Medlem av Energi- og miljøkomiteen
 2022–2024: Leder av Energi- og miljøkomiteen

 Referanser 

 Eksterne lenker 


Kategori:Ordførere i Hammerfest‎
Kategori:Ap-politikere i Finnmark
Kategori:Norske skoleledere
Kategori:Stortingsrepresentanter 2021–2025
Kategori:Stortingsrepresentanter fra Ap
Kategori:Stortingsrepresentanter for Finnmark
Kategori:Personer fra Hammerfest kommune